

**РЕПУБЛИКА БЪЛГАРИЯ**

Заместник-министър на образованието и науката

№……….………………….

……………………. 2024 г.

ДО

НАЧАЛНИЦИТЕ НА

РЕГИОНАЛНИТЕ УПРАВЛЕНИЯ

НА ОБРАЗОВАНИЕТО

**Относно:** *съвместни действия за превенция на риска от неспазване на здравноосигурителните задължения при завършващите средно образование ученици*

УВАЖАЕМА/УВАЖАЕМИ ГОСПОЖО/ГОСПОДИН НАЧАЛНИК,

Във връзка с постъпило в Министерството на образованието и науката писмо от г-н Румен Спецов, изпълнителен директор на Националната агенция за приходите (НАП), относно нарастване на риска от неспазване на здравноосигурителните задължения от завършващите средно образование ученици приложено изпращам пакет материали (кратко видео, текст за публикуване на електронните страници на училищата и материали за публикуване в социалните мрежи), предоставени от НАП. Моля да информирате директорите на средните училища, профилираните и професионалните гимназии на територията на областта да предприемат следните действия:

- да изпратят съобщението за задълженията на зрелостниците за здравно осигуряване до учениците и техните родители чрез електронния дневник на училището (Приложение 1);

- видеоматериалът от посочения в приложенията линк и съобщението до зрелостниците да бъдат публикувани на интернет страниците на училищата, а материалите в Приложение 2 – на страниците на социалните мрежи на училищата, в случай че разполагат с регистрации в такива (напр. Facebook, Twitter, LinkedIn, YouTube).

При разпространяване на материалите следва да се съблюдава формата на файловете с цел интернет връзките да останат активни и да се достъпва конкретната информация.

**Приложения:**

1. Приложение 1 – текст на електронно съобщение
2. Приложение 2 – материали за социалните мрежи
3. Приложение 3 - визия вариант 1
4. Приложение 4 - визия вариант 2
5. Линк към видеоматериала:

<https://drive.google.com/file/d/18KlndVJbDFRJe8LeWjPUZPdig_B_g4x_/view>

